Карціна рабілася ў надзвычай сціслы тэрмін. Спадар Поршнеў распавёў: “Калі паўстала пытанне, што мы пакажам на адкрыцці адноўленага “Беларусьфільма”, мастацкі кіраўнік кінастудыі Вячаслаў Нікіфараў прапанаваў зняць фільм для сямейнага прагляду. Запыталіся, ці паспее, але рэжысёр запэўніў: “Здам!” Рэалізаваць за 5 месяцаў запланаванае дапамог рэжысёрскі “партфель” — ідэя карціны ўзнікла ў Вячаслава Аляксандравіча яшчэ 15 гадоў таму. Цяперашні сцэнарый спадару Нікіфараву дапамог стварыць Дзмітрый Міхлееў, аператарам на новым праекце працаваў Павел Зубрыцкі, мастаком-пастаноўшчыкам — Дзмітрый Мохаў.